google/wiki40b huggingface dataset:
The Redeemer: Son of Satan!

Handling

Seks personer blir lurt til å tro at de skal delta på en gjenforeningfest 10 år etter High School. Arrangementet skal holdes på et øde sted. Der blir de en etter en drept av en mystisk skikkelse (The Redeemer) som straffer dem på bakgrunn av ulike synder de skal ha begått de siste 10 årene. Drapsmannen utøver sin grusomme hevn basert på en tekst i bibelen. Vedkommende fremstår som et guddommelig vesen og stiger i starten opp fra en elv, i en ung gutts skikkelse. Deretter skifter han til en voksen skikkelse.

Om filmen

Filmen ble innspilt i Staunton i Virginia og Pasadena i California.
Filmen ble ikke satt opp på norske kinoer. En britisk videoutgave utgitt av Derann Video var tilgjengelig i Norge på begynnelsen av 1980-årene.
Rhamnusiini

Utseende

Middelsstore, avlange, blanke trebukker. De er gjerne farget i rødt og svart. Hodet og pronotum er forholdsvis små, dekkvingene brede med rettvinklede "skuldre", parallellsidige i alle fall i den fremre delen.

Levevis

De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse

Gruppen er utbredt i Palearktis.

Kilder

Cerambycidae of the World - Rhamnusiini 
Danilevsky, M.L. 2006. Systematic List of Longicorn Beetles (Coleoptera, Cerambycoidea) of Europe. 
Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
Adilabad (distrikt)

Demografi

Ved folketellingen i 2011 var det 2 737 738 innbyggere i distriktet, mot 2 488 003 i 2001. Den urbane befolkningen utgjør 27,68 % av befolkningen.
Barn i alderen 0 til 6 år utgjorde 10,80 % i 2011 mot 15,14 % i 2001. Antallet jenter i den alderen per tusen gutter er 942 i 2011 mot 962 i 2001.
Augustaborg (fort)

Augustaborg var et dansk handelsfort på den danske Gullkysten, i det som idag er Ghana, oppført i 1787. Fortet lå på kysten ved Teshie, rett øst for Accra.
Alle de danske handelsfortene på Gullkysten ble i 1850 solgt til Storbritannia. Augustaborg ble overlatt til britene den 8. mars 1850, men ble aldri benyttet som et britisk fort. Det er få ruiner igjen av fortet å se idag.
Smalhans

Smalhans var et rockeband fra Sandnes som eksisterte i perioden 1981 til 1983. Bandet besto av en del av medlemmene fra det da oppløste Nurk Twins. Sangene var på dialekt, og bandet var sammen med band som Stavangerensemblet, Mods og Asfalt en del av den såkalte Stavangerbølgen. Bandet ga ut to album, Smalhans og Velstand, begge i 1982 på henholdsvis NorDisc og Tomato. Blant bandets mest kjente sanger er «Eg e’kje inn, eg e’kje ud» og «Deilige Malena».
Kubbestol

Kubbestol er en stol som er hugget ut av en trekubbe. For å redusere spenninger i materialet og hindre sprekkdannelser er kubben gjerne hulet ut i midten før materialet tørkes. I Norge har kubbestoler vært i bruk i middelalderen, og på 1700- og 1800-tallet var kubbestoler mest brukt i bondemiljøene på Østlandet og Sørlandet.

Forbilder fra middelhavslandene

Som så mange andre norske møbeltyper må vi regne med at også kubbestolen har røtter langt utenfor landets grenser. Den ser ut til å kunne være påvirket av stoler laget av siv, men fra Italia kjenner vi stoler med samme form, hugget i stein eller laget i bronseblikk eller leire. Slike stoler er kjent fra tiden omkring 900 til 700 år før Kristi fødsel. En av de mest kjente er Barberinistolen, en bronsetrone fra Palestina. Av denne stolen er det bare bronseblikket som er bevart. Men det er godt mulig at dette bronseblikket opprinnelig har stått som beslag på en kubbestol av tre, og formen er svært lik de norske kubbestolene.

Kubbestoler i Norden

Fra Danmark kjenner vi en stoltype laget av halm med en form som ligner kubbestoler, og i Sverige er det også bevart en del kubbestoler som er laggetMen i Norge ser det ut til at denne stoltypen bare har vært laget av trekubber.
I Norge har kubbestolen hatt størst utbredelse i skogsbygdene på Østlandet og Sørlandet. Norsk Folkemuseum har mange kubbestoler i sine samlinger. De fleste av disse kommer fra Buskerud og Telemark, men museet har også kubbestoler fra Oppland, Vestfold, og de to Agderfylkene.

Materialer

De fleste gamle, norsk kubbestoler var laget av bjørk.  Men det er også bevart kubbestoler av furu, lind, rogn og osp. Stolene ble grovt tilhugget mens materialet var rått. Kubben ble hulet ut i midten for å redusere spenningene i treet, og så ble emnene tørket langsomt for å hindre at de skulle sprekke. Setene er oftest laget av furu, men de kan også være laget av samme treslag som selve kubben. Størrelsen på kubbestoler kan variere sterkt. Noen av de største kan gi plass for to personer mens de minste er laget for barn. Det finnes noen enkle kubbestoler som er laget av massive kubber (uten uthuling i midten). Men de er små, og det er ikke bevart mange slike.

Til hjelp mot tannpine

I mange kubbestoler fra Telemark finner vi en rad med innslåtte tenner rundt setet. For å bli kvitt – eller for å forebygge tannpine kunne folk slå melketenner eller syke tenner inn i stolen. De trodde da at tannpinen ville sette seg fast i stolen istedenfor å gå over i de andre tennene. Denne skikken fikk Artur Hazelius også høre om på sin samlerferd i Telemark i 1875. Han kjøpte da en kubbestol med innslåtte tenner på en gård i Gransherad. Selgeren opplyste da at den siste av tennene var innslått ca 20 år tidligere, og at både hans mor og hans far hadde vært nøye på at denne skikken ble fulgt.

Kubbestoler og styrkeløft

Noen store og tunge kubbestoler kunne brukes av folk som ville vise at de kunne utføre et skikkelig karsløft, og om en kubbestol fra Gulsvik i Hallingdal, fortalte selgeren i 1890 at stolen hadde bitemerkeretter at hans bestefar flere ganger hadde vist at han kunne løfte den med tennene.
Roy Smith

Landslaget

Roy Smith spilte 2 landskamper for Costa Ricas herrelandslag.
Hele menigheten synger julen inn

Hele menigheten synger julen inn er et musikkalbum med Rune Larsen, utgitt i 1977.
B92

B92 er en radio-  og TV-stasjon i forstadskommunen Novi Beograd, like vest for Beograd i Serbia. Den oppstod som ulovlig studentradio under demonstrasjonene mot regimet til Slobodan Milošević i 1991–1992, og sendte den første tiden piratsendinger fra ulike leiligheter i Beograd.  Etter demokratiseringen har den vokst til å bli Serbias nest største radio- og TV-stasjon. B92 er også den største internettportalen i Serbia, og driver egen nettavis.
B92 var en av de få som brakte kritiske nyheter i Slobodan Milošević maktperiode, samtidig som de arrangerte mange demonstrasjoner i Beograd på 1990-tallet. De startet sendinger første gang i 1989, men ble stengt av myndighetene flere ganger i begynnelsen. De ble stengt også under NATOs bombekampanje i 1999 pga. sin ukritiske dekning av hendelsen. 
B92 vant MTV Free your mind-prisen i 1998. Stasjonen vant også flere priser for sin journalistikk og kamp for rettferdig. B92 er inspirasjonen til boken This is Serbia calling.
B-92 sender både underholdningsprogrammer og lettere program, og dessuten nyhetssendinger kontinuerlig i en egen nyhetskanal – B-92 Info. Selskapets ledelse består fortsatt av noen av de opprinnelige gründerne, men i tillegg har noen vesteuropeiske investorer kommet inn på eiersiden, blant annet det svenske Øst-Europa-fondet East Capital.
Refrenget nr. 4

Refrenget nr. 4 er et musikkalbum med Inger Jacobsen og Thore Skogman, utgitt i 1971.
Rhaetus

Utseende

En ganske stor, avlang, blankt svart hjortebille. Hannens kjever er betydelig forstørrede, lange og slanke, krumme og gevir-lignende, med en enkelt kraftig tann på innersiden.

Utbredelse

Arten er utbredt i India (Assam, Sikkim og Vest-Bengal).
Dermolepida

Utseende

Nokså store, brune oldenborrer. Oversiden er mer eller mindre tett kledt med hvite skjell.

Levevis

Larvene lever i jorda og gnager på røtter. Larveutviklingen tar gjerne ett år. D. albohirtum kan være et betydelig skadedyr på sukkerrør. I Australia forsøkte man å bekjempe denne arten ved å innføre agapadder (Bufo marinus) fra Sør-Amerika, disse spredte seg dessverre enormt og ble et stort problem.

Utbredelse

Artene er utbredt i Australia, Ny-Guinea og Indonesia.
Den nye arbæidsdagn

Den nye arbæidsdagn er et musikkalbum med Ravi og DJ Løv fra 2005.
Gitarzan

«Gitarzan» er en amerikansk noveltysang, skrevet av Ray Stevens. Bill Justis bidro med tittelen. Justis er offisielt kreditert som Bill Everett.
Stevens spilte den selv inn. «Gitarzan» ble utgitt på singlen Monument MN45-1131 i mars 1969. Den ble arrangert av Ray Stevens og produsert av Fred Foster, Ray Stevens og Jim Malloy. B-siden var «Bagpipes, That's My Bag».
Sangen var hentet fra LP-platen, Gitarzan (Monument SLP 18115).
«Gitarzan» handler om en figur som bor i jungelen og danner et musikkband med sin kvinnelige partner, Jane, og deres kjæledyr: en ape.
Den inneholder Tarzan-brøl, scatsynging, funky boogie woogie samt et sitat fra sangen «Swinging on a Star» med linjen «Carrying moonbeems home in Jar», sunget til feil noter.

Coverversjon

En coverversjon ble innspilt av countrymusikkparodiker, Cledus T. Judd, og utgitt på hans tributt-CD, Boogity, Boogity - A Tribute to the Comedic Genius of Ray Stevens (Curb 78993), i 2007. Keith Judd og Heidi Newfield (tidligere ledesanger i Trick Pony) medvirker på Judds coverversjon.

Norsk versjon

Harald Tusberg og Øivind Blunck har skrevet en norsk tekst. Den norske tittelen er identisk med originaltittelen.

Innspilling

Øivind Blunck. Utgitt på singlen Slager HS 140 i 1989.
Bowls under samveldelekene 2014

Bowls under de britiske samveldeleker 2014. Bowls var en av flere sporter under de 20. samveldelekene som ble arrangert i Glasgow i Skottland i perioden 23. juli til 3. august 2014. Det var nittende gangen som Bowls var med på programmet i Samveldelekene. I lekene i 2014 ble det konkurrert i ti øvelser i bowls, single, par, treer og firer for menn og detsamme for kvinner. I tillegg to øvelser for funksjonshemmede, en for kvinner og en for menn. Sør-Afrika ble beste nasjon med fem gullmedaljer foran Skottland med tre.
Washingtin

Washingtin er en enakter av Johan Harstad.
Den hadde premiere på Trøndelag Teater 14. april 2007, da med Trond Peter Stamsø Munch, Jan Frostad, Ole Martin Aune Nilsen i rollene. Musikken ble laget av Motorpsycho-gitarist Hans Magnus Ryan. Regi var ved Nora Evensen.
Tittelen på stykket, Washingtin, er bevisst feilstavet, og henspiller på ordet tin, som på engelsk tidvis brukes som slanguttrykk for fly, Washing Tin. Utgangspunktet for skuespillet er en flyulykke som inntraff i Washington D.C. 13. januar 1982, da Air Florida Flight 90, et fly av typen Boeing 737, styrtet på en av broene over elven Potomac, skled ned gjennom isen i elven og tok livet av 78 mennesker. Hovedårsaken til ulykken antas å ha sammenheng med ekstreme snøbyger og mangelfull avising av flymotorene, noe som førte til feil verdier på instrumentene og for lite drivkraft for å lette.
Fairchild C-82 Packet

Konstruksjon og utvikling

Flyet ble utviklet av Fairchild. C-82 var ment for tung transport og etterfulgte førkrigs som Curtiss C-46 Commando og Douglas C-47 Dakota. Det ble brukt materialer som det ellers ikke var kritisk behov for, som finer og stål, slik at det ikke skulle konkurrere med  Likevel, endringer tidlig 1943 i spesifikasjonene resulterte i planene for et hel-metall fly. Flyet var ment for en rekke roller, inklusive transport av gods, tropper, og tauing av glidefly. Det hadde brede lastedører bak, lasterampe og rorene plassert 14 fot over bakken som tillot kjøretøyer å laste. Den ene prototype fløy første gang 10. september 1944. Det ble bygget ved Fairchilds fabrikk i Hagerstown, Maryland, med leveranser som startet i 1945 og endte i 1948.
Problemene viste seg nesten øyeblikkelig da flyet viste seg å ha for svake motorer og skroget utilstrekkelig for tunge løft. Som et resultat, Air Force vendte seg til Fairchild for å rette på C-82's mangler. En revidert konstruksjon fikk betegnelsen XC-82B som hadde rettet på svakhetene, alle C-82A's opprinnelige problemer.

Operativ historie

C-82 ble fløyet første gang i 1944, og første levering kom ikke før i juni 1945 og bare i et mindre antall kom i bruk før krigens slutt. Tilslutt ble bare 223 C-82A ble bygget som fraktfly og troppetransport, selv om noen få ble brukt for fallskjermsoldater eller tauing av militære glidefly . I løpet av dets korte operative liv ble flere C-82 Packet brukt under Berlinblokaden, primært transportere store kjøretøyer til byen. En revidert konstruksjon av XC-82B ble resultatet,  C-119 Flying Boxcar.
I 1946 undersøkte United States Postal Service et konsept med flyvende postkontorer ved å bruke sterkt modifiserte C-82 som ville operere tilsvarende de på jernbaner hvor posten kunne sorteres og puttes i sekker og så overført til lastebiler etter landing.
I 1948 ble en C-82 utstyrt med belter i understellet, tilsvarende belter på en traktor for å kunne  lande på primitive rullebaner.
Selv om relativt mindre vellykket, C-82A  ble betraktet som en tidlig utvikling av 119 Flying Boxcar. C-82A fikk begrenset produksjon før den ble erstattet av Flying Boxcar.
C-82 ble pensjonert frac US Air Force i 1954.

Sivile flyselskaper

Etter at C-82A ble overflødige etter US Air Force krav ble et mindre antall 
solgt til sivile operatører i Brasil, Chile, Mexico og United States og disse ble brukt i mange år som fraktfly, istand til å transportere voluminøs last. Det siste eksemplar ble pensjonert  sent på  1980-tallet.
Kontraktør

En kontraktør er en part (gjerne en privat næringsdrivende eller et firma) som etter kontrakt påtar seg å utføre en spesifikk jobb, så som leveranser av varer og/eller tjenester.

Hovedkontraktør/underkontraktør(er)

I juridisk terminologi benyttes også de avledede begrepene hovedkontraktør og underkontraktør. Da inngås det en avtale (som er det samme som en kontrakt) mellom kjøper og selger av varen/tjenesten. Hvis selgeren har behov for å kjøpe varer og/eller tjenester av andre for å kunne oppfylle avtalen med kjøperen, må selgeren inngå separate avtaler om slike underleveranser. I så fall vil den som selger sluttproduktet innta rollen som hovedkontraktør, og den eller de som leverer varer/tjenester som er bestanddeler i sluttproduktet inntar rolle(r) som underkontraktør(er). Kjøperen av sluttproduktet vil da ha kun én avtalepart å forholde seg til, nemlig den som leverer sluttproduktet, altså hovedkontraktøren. Hovedkontraktøren er ansvarlig for at underkontraktørene leverer den kvaliteten som er nødvendig for at sluttproduktet skal oppfylle kravene i hovedkontrakten. Et eksempel på bruk av denne terminologien finnes i «Instruks om koordinering av tilsynet med helse, miljø og sikkerhet i petroleumsvirksomheten på norsk kontinentalsokkel, og på enkelte anlegg på land» (kortform: Instruks om Petroleumstilsynet).
Traceroute

traceroute (tracepath i moderne Linux-systemer, tracert i Windows) er et verktøy for datanettverk for å finne vegen  datapakker tar i et IP-basert nettverk.

Hvordan Traceroute virker

Traceroute virker ved at det øker TTL-verdien i pakkehodet til hver enkelt pakke. Den første pakken har en TTL-verdi på én, den andre har verdien to, den tredje har verdien tre og så videre. Når pakken passerer et knutepunkt på nettverket (for eksempel en router), trekker dette punktet én fra på TTL-verdien før pakken sendes til neste knutepunkt.
Når TTL-verdien når 1, droppes pakken. I tillegg sendes det en ICMP-melding som sier hvor pakken endte, levetid utløpt. Traceroute-verktøyet bruker disse returpakkene til å opprette en oversikt over hvilke steder pakken passerte på vegen til mottaker.
«Vegkartet» viser hviken veg denne serien pakker gikk, dette innebærer ikke at neste serie pakker til bestemmelsesstedet nødvendigvis vil gå samme veg.

Forskjellige varianter

På moderne Unix og Linux-baserte operativsystemer bruker traceroute UDP-datapakker, over porter høyere enn 33434.
Windows' tracert-program bruker ICMP ekko-forespørsler istedenfor.
Samtlige utgaver av traceroute er avhengig av at ICMP-pakker (type 11) sendes tilbake til avsender. Ikke alle nettverk gjør dette, blant annet fordi de ikke vil identifisere seg for crackere.

Opprinnelse

Ifølge manualen ble det opprinnelige programmet skrevet av Van Jacobson og andre.

Bruk

Traceroute brukes for utforskning av nettverksproblemer. Ved å vise hvilken veg kommunikasjonen går, hjelper det til å identifisere problemer med routing og brannmurer.
Artplant

Produkter

Artplant har frem til 2007 hatt mest fokus på utvikling av barnespill. De har stått for mange av de kjente lisensspillene utgitt i Skandinavia, samt en del egenutviklede konsepter. De har også jobbet med illustrasjon og småspill, samt bidratt med artwork på en del større internasjonale prosjekter.
Takashi Takusagawa

Karriere

Takashi Takusagawa startet sin profesjonelle karriere i Avispa Fukuoka i 1999. Han har også spilt for Shonan Bellmare.
Zakho

Zakho (arabisk: زاخو; kurdisk: زاخو,, eller Zaxo) er et distrikt og en by i Kurdistan. Den ligger noen få kilometer fra Sør Kurdistan og Nord Kurdistan (dagens Tyrkia) grensen. Zakho har fungert som en grenseby i mange tiår. Den har blitt en viktig markedsplass, som betjener ikke bare kurdisk-kontrollerte områder, men mesteparten av Kurdistan. 
Byen deles av elven Khabur.
På grunn av sin strategiske plassering og gode jobbmuligheter, har Zakho tiltrukket seg mange arbeidstakere og arbeidssøkere fra ulike deler av Kurdistan, Irak, og selv fra Syria og Tyrkia. 
Zakho tilhører bispedømmet Chaldea. Det tilsvarer det gamle bispedømmet Maalta, tidligere en suffragan av Adiabene eller Arbela. Noen nestorianske biskoper nevnes fra femte til syvende århundre (Chabot, "Synodicon orientale", 676). Det var gjenforent med bispedømmene i Akra og Amadia til midten av det nittende århundre, da provinsen ble delt i tre bispedømmer: Amadia, Zakho, og Akra-Zehbar. Bispedømmet omfatter 3500 katolikker, ti fastboende prester, fem religiøse av menigheten St. Hormisdas, femten sogn eller stasjoner, tjue kirker og kapeller, og en grunnskole. 
Zakho er fra 1859. Dagens Zakho er en provins i provinsen Dohuk. Byen har 350 000 innbyggere. Den kan opprinnelig ha begynt på en liten øy i elva Habur som i dag flyter gjennom byen. Habur-elva renner vest for Zakho og danner grensen mellom Sør- Kurdistan og Nord- Kurdistan (Dagens Tyrkia), og også grensen mellom Sør Kurdistan og Rojava (syrisk Kurdistan). Tigris (Dicle) løper sammen med Habor etter grensen mellom Rojava (syrisk Kurdistan) og Nord-Kurdistan(Dagens Tyrkia). 
Et av Zakhos berømte landemerker er Delal-broen. Broen er et eksempel på abbaside-arkitektur og er laget med store steiner som ikke bare er av estetisk verdi, men gjør den også til en kilde for mange teorier om hvordan den ble bygget, ettersom steinene er svært store og det var ingen maskiner tilgjengelig på den tiden.
Sel (kommune)

Tusenårssted

Kommunens tusenårssted er Stasjonsparken. Kommunen plantet et tusenårstre, en lerk, i parken.

Pengebruk

Sel kommune er den kommunen i Gudbrandsdalen inkl. Lillehammer, som brukte minst penger på skole i 2007. Sel brukte 78 168 kroner pr. elev. Lesja brukte mest med 101 782 kroner pr. elev.
Ab absurdo

Ab (Ex) absurdo er latin og betyr fra det uriktige. Uttrykket gjør seg gjeldende i argumentasjonsteori, hvor det vil si å bevise en påstands riktighet ved å bevise at det strider mot fornuften å benekte dens riktighet. Dette er såkalte indirekte bevis.
Eksempel: Om du påstår at regn ikke gjør meg våt – hvorfor blir jeg da våt av å spasere ut i regnet?
Ye Qun

Unge år

I 1935 begynte hun ved middelskolen tilknyttet Beijings pedagogiske universitet, og deltok ved beijingstudentenes antijapanske demonstrasjoner den 9. desember 1935. Tidlig under den annen kinesisk-japanske krig gikk  hun med i Kuomintang, men senere dro hun til Yan'an og sluttet seg i 1938 til Det kinesiske kommunistiske parti.

Politisk karriere

Etter den kommunistiske seier i 1949 overtok Ye Qun rollen som Lin Biaos sekretær. Hun kom etterhvert aktivt inn i politikken, og støttet i 1965 Lin Biao i bestrebelsene på å bringe Luo Ruiqing, Folkets frigjøringshærs generalstabssjef, til fall. I denne forbindelse ble hun i desember 1965 med på et møte i politbyrået, selv om hun på det tidspunkt ikke var medlem av det. Hun fikk ordet tre ganger og talte i sammenlagt ti timer om Luo Ruiqings «overtredelser» mot maoismens tankegods. 
Etter 1967 ble Ye Qun først medlem av hærens kulturrevolusjonsgruppe (全军文化革命小组), og etterhvert ble hun gruppens leder. Derutover ble hun i august 1967 en av de fire grunnleggende medlemmer av Den sentrale militærkommisjons forvaltningsbyrå. Ved den 9. nasjonale partikongress i 1969 ble hun medlem av Sentralkomiteen for det kinesiske kommunistiske parti, likeså medlem av politbyrået og til leder av Den sentrale militærkommisjons forvaltningsbyrå.

Flukt og død

I løpet av kulturrevolusjonen oppstod det skjerpede maktkonflikter mellom grupperingen rundt Mao Zedongs hustru Jiang Qing, og grupperingen rundt Lin Biao, som Ye Qun naturlig tilhørte.
Det heter at Ye Qun tidlig i september 1971 besluttet at hennes sønn Lin Liguo skulle forsøke å ta livet av Mao Zedong i Shanghai. Attentatet slo feil idet Mao forandret sin reiserute på kort varsel. Da Mao om kvelden den 12. september vendte tilbake til Beijing før forventet, vekket det et inntrykk hos Ye Qun om at planen var blitt avslørt. Ye Qun forsøkte deretter sammen med sin mann, og med sønnen Liguo, å flykte med fly til Sovjetunionen. Men deres datter Lin Liheng røpet fluktplanen. Dermed måtte flukten fremskyndes, og gruppen (de nevnte pluss ni andre) la av sted med et fly som muligens ikke hadde tanket nok bensin, eller som kanskje hadde fått en lekkasje slik at flybensin dryppet ut underveis. Flyet fløy i lav høyde for å unngå radaren, og dette innebar et høyere drivstofforbruk. Ca to timer etter start styrtet flyet over Öndörchaan i Mongolia.

Ekskludering fra kommunistpartiet

Den 20. august 1973 vedtok Det kinesiske kommunistpartis sentralkomite at Ye Qun skulle ekskluderes fra Partiet med tilbakevirkende kraft.
El-Kureimat kraftverk

El-Kureimat kraftverk er et kombinert oljekraftverk og gasskraftverk ved Giza vest for Kairo, i Egypt. Det har en installert produksjonskapasitet på 2 104 MW, fordelt på 3 omtrent like store blokker / turbiner. Anlegget ble påbegynt omkring 1998, fikk første turbin installert i 1999 og stod ferdig i med siste turbin i et eget kombinasjonsanlegg i 2008. Brenselkilden er naturgass og olje.
Dette er landets suverent største kraftverk målt etter installert effekt.
Weidu (Xuchang)

Weidu (kinesisk: 魏都区, pinyin: Wèidū Qū) er et bydistrikt i byprefekturet Xuchang i den kinesiske provins Henan.
Det har et areal på 67 km² og teller ca. 390 000 innbyggere (2004).
Insurgent (film)

Om filmen

Insurgent er basert på romanen med samme navn av Veronica Roth, og er den andre filmen av fire i Divergent-serien, etter Divergent (2014). To oppfølgere, Allegiant: Part 1 og Allegiant: Part 2 kommer hhv. i 2016 og 2017.
Filmen hadde premiere i Norge 20. mars 2015.

Handling

Mens Tris og Four blir jaget av Jeanine Matthews, må de finne ut hva Abnegation ga sine liv for å beskytte. Valgene Tris har gjort hittil innhenter henne mens hun prøver å beskytte de hun bryr seg om og samtidig gjennomgå tilsynelatende umulige utfordringer for å finne ut sannheten om fortiden og etterhvert også verdens fremtid.